Ionsaí Clerkenwell (1867)

Tharla Ionsaí Clerkenwell ar an 13 Nollaig 1867 i Londain, nuair a rinneadh iarracht neamhthorthúil Richard O’Sullivan Burke a tharrtháil taobh amuigh de Phríosún Clerkenwell.

Cúlra 
Tharla Éirí Amach na bhFíníní i gcoinne riail na mBriotanach in Éirinn sa bhliain 1867. Theith cúpla réabhlóidí go Sasana agus crochadh na "Mairtírigh Manchain", William O’Meara Allen, Michael Larkin agus Michael O’Brien, ag crochadh poiblí ag geataí Phríosún Salford ar 23 Samhain 1867.

Imeachtaí 
Tharla eachtra eile cúpla seachtain níos déanaí. In iarracht neamhthorthúil a gcomhrádaí Richard O’Sullivan Burke a tharrtháil, phléasc na Fíníní balla ag Clerkenwell House of Detention i Londain. Tharla an chéad iarracht ar 12 Nollaig 1867, ach níor phléasc an buama. Tháinig na Fíníní ar ais an lá dár gcionn; d'éirigh siad as agus phléasc buama ollhmór. Ach chuala  na húdaráis  go mbeadh ionsaí ann agus níor ligeadh na príosúnaigh amach sa chlós aclaíochta.

Faraor, maraíodh dáréag agus gortaíodh b'fhéidir caoga eile, daoine a bhí ar an láthair ach nach raibh aon bhaint acu leis an scéal.

Dúnmharfóir nó sceilpín gabhair? 
Ciontaíodh Michael Barrett (ball den IRB nó Bráithreachas na Poblachta) as pléascadh Phríosún Clerkenwell.

Crochadh é taobh amuigh de Phríosún an Gheata Nua ar 26 Bealtaine 1868.  Ba é sin an crochadh poiblí deireanach sa Bhreatain. 

Tá leabhrán  ag an Athair Joe McVeigh ina maíonn sé gur ciontaíodh in éagóir é, san atmaisféar frith-Éireannach a bhí ann ag an am.

Tagairtí 

Na Fíníní
Stair Shasana